**ИЗГОТВЯНЕ НА ПРЕДЛОЖЕНИЕ ЗА ИЗДАВАНЕ НА УКАЗ ЗА ПРИДОБИВАНЕ, ВЪЗСТАНОВЯВАНЕ ИЛИ ОСВОБОЖДАВАНЕ ОТ БЪЛГАРСКО ГРАЖДАНСТВО**

1. **Уникален идентификатор съгласно Регистъра на услугите:** 3001
2. **Правно основание за предоставянето на административната услуга/издаването на индивидуалния административен акт:**

Чл. 34 от Закона за българското гражданство.

1. **Орган, който предоставя административната услуга/издава индивидуалния административен акт. В случаите на възлагане – служителите, които издават индивидуалния административен акт:**

Министерство на правосъдието. В случаите на възлагане – служителите, които издават индивидуалния административен акт.

1. **Информация за Центъра за административно обслужване, адрес, електронен адрес, телефони за връзка, работно време:**

Министерство на правосъдието, гр. София – 1040, ул. „Аксаков“ № 5

Телефон за връзка: +359 2 92 37 376

Работно време: от 09:00 ч. до 17:30 ч.

Електронен адрес: bgcitizen2@justice.government.bg.

1. **Процедура по предоставяне на административната услуга/издаване на индивидуалния административен акт, изисквания и необходими документи. В случай че документ се издава от административен орган, се посочва и органът:**

Молбата и документите за промяна на гражданството се подават лично в Министерството на правосъдието или в дипломатическото или консулското представителство на Република България. При подаване на молбата за промяна на гражданството с кандидата се провежда интервю.

При извършване на експертен преглед на приложените документи, дирекция „Българско гражданство“ извършва служебна проверка в Национална база данни „Население“, поддържана от Министерството на регионалното развитие и благоустройството, както и чрез автоматизиран достъп до средата на междурегистров обмен (Regix), поддържана от Държавна агенция „Електронно управление“ относно наличие на разрешено постоянно или дългосрочно пребиваване в Република България, съответно датата на разрешаване на пребиваването и правното основание; внасянето на задължителните осигурителни вноски и наличието или липсата на задължения; както и наличието на сключен граждански брак с български гражданин на територията на Република България.

След проверка за съответствието на документите с нормативните изисквания преписката се изпраща за съгласуване с Министерство на вътрешните работи и Държавна агенция „Национална сигурност“, които изразяват писмено становище. Преписките се разглеждат от междуведомствен консултативен орган – Съвет по гражданството, който изразява мнение по всяка преписка. Въз основа на мнението на Съвета по гражданството министърът на правосъдието прави предложение до Вицепрезидента на Република България за издаване или отказ за издаване на указ за придобиване, възстановяване или освобождаване от българско гражданство.

**Необходими документи, които трябва да бъдат представени в производството по придобиване на българско гражданство на основание обща натурализация:**

1. Молба по образец съгласно Приложение № 1 към Наредба № 1 от 19.02.1999 г. за прилагане на глава пета от Закона за българското гражданство.
2. Препис от акт за раждане или дубликат на удостоверение за раждане, издаден от съответния български или чуждестранен компетентен орган.
3. Свидетелство за съдимост от страната, чийто гражданин е молителят. Ако той пребивава постоянно или дългосрочно в Република България или в трета държава, представя свидетелство за съдимост и от местните компетентни органи. В свидетелството за съдимост се посочва, че се издава за целите на производството по българското гражданство.
4. Документ от прокуратурата, че срещу молителя няма образувано наказателно производство за умишлено престъпление от общ характер, ако лицето пребивава постоянно или дългосрочно в Република България.
5. Удостоверение от работодател, че лицето работи по трудово или служебно правоотношение, или от съответната данъчна служба за декларирани доходи за предходната година.
6. Документ за владеене на български език, издаден от Министерство на образованието и науката или нотариално заверено копие от диплома за завършена степен на образование в Република България (основно, средно или висше).
7. Медицински документ, издаден от лекарска консултативна комисия (ЛКК) на лечебното заведение, обслужващо лицето по местоживеене, удостоверяващ, че лицето не страда от остри заразни и инфекциозни заболявания по чл. 61, ал.1 от Закона за здравето, психични заболявания по чл. 146, ал. 1, т. 1 и 2 от Закона за здравето. При липса на ЛКК документът се издава от общоболничната ЛКК на съответната болница.
8. Декларации по образец съгласно приложения № 4 и № 4а към Наредба № 1.
9. Официален документ, удостоверяващ промяната на имената, ако има такава, както и официален документ за идентичност на лице с различни имена. В случай, че промяната на имената е извършена, поради сключен граждански брак на територията на Република България не се изисква представяне на документа. Дирекция „Българско гражданство“ извършва служебна проверка в Национална база данни „Население“, поддържана от Министерството на регионалното развитие и благоустройството.
10. Автобиография.
11. Актуална фотоснимка паспортен формат – 1 брой.
12. Фотокопие на документ, удостоверяващ самоличността на молителя.
13. Вносна бележка за платена държавна такса.
14. Документ от съответните чуждестранни органи за това, че молителят се е освободил от досегашното си гражданство. Ако няма такъв документ, той следва да се представи в тригодишен срок след получаване на съобщение, че Съветът по гражданство към Министерството на правосъдието е одобрил молителя за даване на българско гражданство.

 Представяне на този документ не се изисква за:

 1. лица - съпрузи на български граждани;

 2. граждани на държава - членка на Европейския съюз, на държава - страна по Споразумението за Европейското икономическо пространство, или на Конфедерация Швейцария;

 3. граждани на държави, с които Република България има сключени договори, с които се установява взаимност.

 Дирекция „Българско гражданство“ извършва служебна проверка чрез автоматизиран достъп до средата на междурегистров обмен (Regix), поддържана от Държавна агенция „Електронно управление“ относно наличие на разрешено постоянно или дългосрочно пребиваване в Република България, съответно датата на разрешаване на пребиваването, което трябва да е непрекъснато и не по-малко от 5 години към датата на подаване на молбата и внасянето на задължителните осигурителни вноски и наличието или липсата на задължения.

**В производството по придобиване на българско гражданство на основание сключен брак с български гражданин се представя:**

1. Удостоверение за наличие на сключен граждански брак с български гражданин преди не по – малко от 3 години към датата на подаване на молбата, когато бракът е сключен в чужбина. В случай, че гражданският брак е сключен на територията на Република България не се изисква представяне на документа. Дирекция "Българско гражданство" извършва служебна проверка в Национална база данни "Население", поддържана от Министерството на регионалното развитие и благоустройството.
2. Документите, изисквани за обща натурализация по т. 1 – 13.

 Дирекция „Българско гражданство“ извършва служебна проверка чрез автоматизиран достъп до средата на междурегистров обмен (Regix), поддържана от Държавна агенция "Eлектронно управление" относно наличие на разрешено постоянно или дългосрочно пребиваване в Република България, съответно датата на разрешаване на пребиваването, което трябва да е непрекъснато и не по-малко от 3 години към датата на подаване на молбата, както и внасянето на задължителните осигурителни вноски и наличието или липсата на задължения.

**В производството по придобиване на българско гражданство на основание предоставен статут на бежанец или убежище се представя:**

1. Свидетелство за съдимост от Република България.
2. Документите, изисквани за обща натурализация по т. 1 – 2, т. 4 – 13.
3. Дирекция „Българско гражданство“ извършва служебна проверка чрез автоматизиран достъп до средата на междурегистров обмен (Regix), поддържана от Държавна агенция „Електронно управление“ относно наличието на предоставен статут на бежанец или убежище и за датата на предоставянето му, както и внасянето на задължителните осигурителни вноски и наличието или липсата на задължения.

**В производството по придобиване на българско гражданство на основание предоставен хуманитарен статут се представя:**

1. Свидетелство за съдимост от Република България.
2. Документите, изисквани за обща натурализация по т. 1 – 2, т. 4 – 13.
3. Дирекция „Българско гражданство“ извършва служебна проверка чрез автоматизиран достъп до средата на междурегистров обмен (Regix), поддържана от Държавна агенция „Електронно управление“ относно наличието на предоставен хуманитарен статут и за датата на предоставянето му, както и внасянето на задължителните осигурителни вноски и наличието или липсата на задължения.

**В производството по придобиване на българско гражданство на основание разрешено пребиваване в Република България и направени инвестиции се представя:**

1. Удостоверение за направените вложения и инвестиции във връзка с § 14 от ПЗР на Закона за българското гражданство(ДВ., бр.21 от 2021г.), издадено от Българската агенция за инвестиции по реда на чл. 39, ал. 6 от Правилника за прилагане на Закона за чужденците в Република България или
2. Удостоверителните документи за инвестициите и съпътстващите ги документи и становища, послужили като основание за издаването им, които се представят в производството за придобиване на гражданство на основание по § 14 от ПЗР на Закона за българското гражданство(ДВ., бр.21 от 2021г.), следва да бъдат актуални.
3. Документите, изисквани за обща натурализация по т. 1 – 4, т. 7 – 13.

 Дирекция „Българско гражданство“ извършва служебна проверка чрез автоматизиран достъп до средата на междурегистров обмен (Regix), поддържана от Държавна агенция "Eлектронно управление" относно наличие на разрешено постоянно пребиваване в Република България, съответно датата на разрешаване на пребиваването и правното основание, което трябва да е непрекъснато и не по-малко от 5 година към датата на подаване на молбата, както и внасянето на задължителните   осигурителни вноски и наличието или липсата на задължения.

**В производството по придобиване на българско гражданство на основание български произход се представя:**

1. Официални документи, издадени от български или чуждестранни органи, с които молителят удостоверява, че има родствена връзка с поне едно лице – негов възходящ до трета степен включително, което е от български произход. Документите трябва да съдържат информация за имената на възходящия и родствената му връзка с молителя;
2. Документите, изисквани за обща натурализация по т. 1 – 3, т. 7 – 13.
3. Документ от прокуратурата, че срещу молителя няма образувано наказателно производство за умишлено престъпление от общ характер, ако лицето пребивава постоянно или дългосрочно в Република България.

**В производството по придобиване на българско гражданство от лица, на които единият родител е български гражданин или е починал като български гражданин се представя:**

1. Официален документ, издаден от съответната община или от Министерство на правосъдието, че единият родител е български гражданин или е починал като български гражданин.
2. Документите, изисквани за обща натурализация по т. 1 – 3, т. 7 – 13.
3. Документ от прокуратурата, че срещу молителя няма образувано наказателно производство за умишлено престъпление от общ характер, ако лицето пребивава постоянно или дългосрочно в Република България.

**В производството по придобиване на българско гражданство от лица до 18 г., на които единият родител е български гражданин се представя:**

1. Официален документ за българско гражданство на родителя или осиновителя, издадено от съответната община или от Министерството на правосъдието, че единият родител е български гражданин или е починал като български гражданин.
2. Документите, изисквани за обща натурализация по т. 1 – 2, т. 8 – 13.

**Необходимите документи, които трябва да бъдат представени в производството по възстановяване на българско гражданство:**

1. Молба по образец съгласно Приложение № 2 към Наредба № 1.
2. Препис от акт за раждане или дубликат на удостоверение за раждане, издаден от съответния български или чуждестранен компетентен орган.
3. Свидетелство за съдимост от страната, чийто гражданин е молителят. Ако той пребивава постоянно или дългосрочно в Република България или в трета държава, представя свидетелство за съдимост и от местните компетентни органи. В свидетелството за съдимост се посочва, че се издава за целите на производството по българското гражданство.
4. Документ от прокуратурата, че срещу молителя няма образувано наказателно производство за умишлено престъпление от общ характер, ако лицето пребивава постоянно или дългосрочно в Република България.
5. Медицински документ, издаден от лекарска консултативна комисия (ЛКК) на лечебното заведение, обслужващо лицето по местоживеене, удостоверяващ, че лицето не страда от остри заразни и инфекциозни заболявания по чл. 61, ал.1 от Закона за здравето, психични заболявания по чл.146, ал.1, т.1 и 2 от Закона за здравето. При липса на ЛКК документът се издава от общоболничната ЛКК на съответната болница. Този документ се издава от съответните чуждестранни органи, ако молителят живее в чужбина.
6. Декларации по образец съгласно приложения № 4 и № 4а към Наредба № 1.
7. Официален документ, удостоверяващ промяната на имената, ако има такава, както и официален документ за идентичност на лице с различни имена. В случай, че промяната на имената е извършена, поради сключен граждански брак на територията на Република България не се изисква представяне на документа. Дирекция „Българско гражданство“ извършва служебна проверка в Национална база данни „Население“, поддържана от Министерството на регионалното развитие и благоустройството.
8. Автобиография.
9. Актуална фотоснимка паспортен формат – 1 брой.
10. Фотокопие на документ, удостоверяващ самоличността на молителя.
11. Вносна бележка за платена държавна такса.

Дирекция „Българско гражданство“ извършва служебна проверка чрез автоматизиран достъп до средата на междурегистров обмен (Regix), поддържана от Държавна агенция „Електронно управление“ относно наличие на разрешено постоянно или дългосрочно пребиваване в Република България, съответно датата на разрешаване на пребиваването, което трябва да е непрекъснато и не по-малко от 3 години към датата на подаване на молбата.

За лицата от български произход – с възходящ „българин“, съгласно § 2, т. 1 от Допълнителните разпоредби на Закона за българското гражданство и лицата, лишени от българско гражданство на основание, загубило своето значение, не се изисква наличие на разрешено постоянно или дългосрочно пребиваване в Република България.

**Необходимите документи, които трябва да бъдат представени в производството по освобождаване от българско гражданство:**

1. Молба по образец съгласно Приложение № 3 към Наредба № 1.
2. Препис от акт за раждане или дубликат на удостоверение за раждане, издаден от съответния български или чуждестранен компетентен орган.
3. Документ, удостоверяващ придобиването на чуждо гражданство или наличието на открита процедура за придобиване на чуждо гражданство.
4. Документ за постоянно пребиваване в чужбина.
5. Декларации по образец съгласно приложения № 4 и № 4а към Наредба № 1.
6. Официален документ, удостоверяващ промяната на имената, ако има такава, както и официален документ за идентичност на лице с различни имена. В случай, че промяната на имената е извършена, поради сключен граждански брак на територията на Република България не се изисква представяне на документа. Дирекция „Българско гражданство“ извършва служебна проверка в Национална база данни „Население“, поддържана от Министерството на регионалното развитие и благоустройството.
7. Автобиография.
8. Актуална фотоснимка паспортен формат – 1 брой.
9. Фотокопие на документ, удостоверяващ самоличността на молителя.
10. Вносна бележка за платена държавна такса.
11. **Образци на формуляри, които са свързани с предоставянето на административна услуга/издаването на индивидуалния административен акт, включително създадените с нормативен акт или утвърдени с административен акт:**

Образци на формуляри на молбата и декларациите, които се попълват в производството по промяна на гражданството, съобразно основанието, на което кандидатстват лицата са публикувани на интернет-страницата на Министерство на правосъдието секция дирекция „Българско гражданство“, подсекция „Необходими документи“, откъдето могат да бъдат изтеглени.

1. **Начини на заявяване на услугата:**

Молбата и документите за промяна на гражданството се подават лично в Министерството на правосъдието или в дипломатическото или консулското представителство на Република България.

1. **Информация за предоставяне на услугата по електронен път:**

Услугата не се предоставя по електронен път, тъй като съгласно чл. 29, ал. 1 и 3 от Закона за българското гражданство, подаването на молбата за промяна на гражданството и документите се извършва лично от заинтересованото лице и при приемането и регистрирането им с молителя задължително се провежда интервю от определени от министъра на правосъдието лица.

1. **Срок на действие на документа/индивидуалния административен акт:**

Няма.

1. **Такси или цени на услугата, включително при предоставяне по електронен път, основание за тяхното определяне и начини на плащане:**

За услугата се заплаща държавна такса съобразно Тарифа № 1 към Закона за държавните такси, събирани от съдилищата, прокуратурата, следствените служби и Министерство на правосъдието, буква Г, т. 55 и 56, в следните размери:

По молби за придобиване и за възстановяване на българско гражданство от:

Лица, на които родителите или единият от родителите е български гражданин или е от българска народност – 30 лв.

Лица до 18-годишна възраст и за учащи се до 26-годишна възраст – 10 лв.

Други лица – 100 лв.

По молби за освобождаване от българско гражданство – 50 лв.

1. **Орган, осъществяващ контрол върху дейността на органа по предоставянето на услугата:**

Административен съд – София област осъществява контрол по отношение на непроизнасянето в срок на министъра на правосъдието по молбите за придобиване, възстановяване, освобождаване от българско гражданство.

1. **Ред, включително срокове за обжалване на действията на органа по предоставянето на услугата:**

Непроизнасянето на министъра на правосъдието по молбите за придобиване, възстановяване и освобождаване от българско гражданство в срок подлежи на обжалване пред Административния съд – София област по реда на АПК.

1. **Електронен адрес за предложения във връзка с услугата:**

bgcitizen2@justice.government.bg

1. **Начини на получаване на резултата от услугата:**

Чрез Единния портал на органите на изпълнителната власт от сектор „Правосъдие“, секция „Българско гражданство“ по регистрационния номер и персоналния идентификационен номер, получени при регистриране на молбата.

1. **Предметна област, за която се отнася:**

Промяна в гражданството на лице.

1. **Органът, пред който се обжалва индивидуалния административен акт:**

Административен съд – София област.

1. **Електронен адрес за предложения във връзка с облекчаване на режима:**

bgcitizen2@justice.government.bg